Szám: P/12/2019/6

**Jegyzőkönyv**

**Készült**: A Térségfejlesztési Bizottság 2019. január 31-i, a Megyeháza Zrínyi Miklós termében tartott üléséről.

**Jelen vannak**: a mellékelt jelenléti ív szerint

**Fodor Márk:** A Térségfejlesztési Bizottság folytatja a munkát.

**Napirend tárgyalása:**

**8. Tájékoztató a Bakonyerdő Erdészeti és Faipari Zrt. működéséről.**

**Fodor Márk**: Kérdezi, hogy kívánja-e valaki szóban kiegészíteni az előterjesztést.

**Dr. Mester László**: Varga László vezérigazgató Úr nem tud részt venni az ülésen. Váradi József erdőgazdálkodási főmérnök Úr érkezik a közgyűlésre, amelyre prezentációval is készül.

**Fodor Márk**: A Bakonyerdő Zrt. nagyobb méretű, mint a Zalaerdő Zrt., egészen Pannonhalmáig nyúlik a terület. Jóval több turisztikai területet érint.

Megkérdezi a Térségfejlesztési Bizottság tagjait, hogy a napirendi ponttal kapcsolatban kérdés, észrevétel van-e?

A Térségfejlesztési Bizottság tagjai részéről hozzászólás nem volt.

**9/2019. (I.31.) TB számú határozat**

*A Zala Megyei Közgyűlés Térségfejlesztési Bizottsága a „Tájékoztató a Bakonyerdő Erdészeti és Faipari Zrt. működéséről.” című napirendi pontot 8 igen szavazattal egyhangúlag elfogadta.*

**9. Megállapodás a Hanti-Manysi Autonóm Terület-Ugra Kormányzóságával a 2019-2020-ban megvalósítandó közös tevékenységekről.**

**Fodor Márk**: Kérdezi, hogy kívánja-e a Hivatal részéről valaki szóban kiegészíteni az előterjesztést.

**Dr. Mester László**: 2001-ben együttműködési megállapodást kötöttünk az oroszországi Hanti-Manysi Autonóm Terület Kormányzóságával. Ez egy Franciaország méretű tartomány, finnugor kötődésű, alacsony népsűrűségű terület.

A 2019-2020. évekre vonatkozó két éves cselekvési terv aláírására hatalmazza fel az előterjesztés a közgyűlés elnökét. Jövő héten a kormányzó asszony vezetésével 23 főből álló delegáció érkezik megyénkbe. Alelnök Úr két alkalommal tett már látogatást, ahol szívélyesen fogadták. Kedden kerül sor a cselekvési terv aláírására a Megyeházán.

**10/2019. (I.31.) TB számú határozat**

*A Zala Megyei Közgyűlés Térségfejlesztési Bizottsága a „Megállapodás a Hanti-Manysi Autonóm Terület-Ugra Kormányzóságával a 2019-2020-ban megvalósítandó közös tevékenységekről.” című napirendi pontot 8 igen szavazattal egyhangúlag elfogadta.*

**Fodor Márk:** Megköszönte a részvételt, és a Térségfejlesztési Bizottság ülését bezárta.

K.m.e.

 Fodor Márk Dr. Fekete Zoltán

a Térségfejlesztési Bizottság elnöke a Térségfejlesztési Bizottság alelnöke